Devis Mangia jsejjaħ skwadra ta' 26 player għall-partiti barra minn darna kontra s-Slovakkja u l-Kroazja Ritratt: Dominic Borg Il-coach tat-team nazzjonali Malti Devis Mangia sejjaħ skwadra ta' 26 player għall-partiti li jmiss minn Grupp H ta' Kwalifikazzjoni għat-Tazza tad-Dinja 2022 barra minn darna kontra s-Slovakkja u l-Kroazja. Il-kontinġent Malti vjaġġa b'titjira charter lejn is-Slovakkja illum wara nofsinhar, l-għada li t-team ipproduċa prestazzjoni dinamika fil-partita tal-ftuħ minn da nil-grupp ta' kwalifikazzjoni kontra r-Russja li kellha bżonn goal fl-aħħar mumenti biex issiġillaw rebħa ta' 3-1 fl-Istadium Nazzjonali. Mill-iskwadra inizjali ta' 30 player magħżula minn Mangia qabel il-partita kontra r-Russja, erba' players – Myles Beerman (Sliema Wanderers), Jan Busuttil (Floriana), Triston Caruana (Valletta) u Nevin Portelli (Gżira United) – m'għamlux il-vjaġġ lejn is-Slovakkja. Nhar is-Sibt, Malta tilgħab it-tieni partita ta' kwalifikazzjoni minn Grupp H kontra s-Slovakkja fl-Antona Malatinského Stadium (20.45) qabel ma terħilha lejn il-Kroazja għat-tielet partita kwalifikazzjoni nhar it-Tlieta 30 ta' Marzu fil-HNK Rijeka Stadium. Is-Slovakkja fetħet l-impenji tagħhom bi draw ta' mingħajr goals barra minn darha kontra Ċipru lbieraħ waqt li l-Kroazja tilfet bl-iskor minimu ta' 1-0 ukoll barra minn darha kontra s-Slovenja. Nhar is-Sibt, ir-Russja se tospita lis-Slovenja f'Sochi u l-Kroazja tilqa' lil Ċipru f'Rijeka. L-iskwadra Maltija għall-partiti ta' kwalifikazzjoni kontra s-Slovakkja u l-Kroazja Ryan Camenzuli (Floriana); Juan Corbalan (Hamrun Spartans); Matthew Guillaumier (Hamrun Spartans); Bjorn Kristensen (Hibernians); Joseph Mbong (Hamrun Spartans); Nikolai Muscat (Gzira United); Steve Pisani (Gżira United); Teddy Teuma (Royale Union Saint-Gilloise – Belġju); Dexter Xuereb (Gżira United).